Pentagon i anti-američke predrasude u islamskom svijetu (11/11/02) - 2002-11-11
Iako je Amerika u posljednjih dvanaest godina pet puta intervenirala u korist nekog islamskog naroda - od Kuwaita i Somalije do Bosne i
Jedan od glavnih izazova američkog Ministarstva obrane nije vojne prirodne, već je vezan s problematikom odnosa s javnošću, pogotovo onom u inozemstvu. Naime, Pentagon se često hvata u koštac s pitanjem kako se boriti protiv krivih predodžbi o američkom djelovanju u stranim zemljama? To je posebice slučaj u muslimanskom svijetu. Prošlotjedni incident u Indoneziji ukazao je na opseg problema. Visoki dužnosnici obično se ne daju zbuniti pred novinarskim pitanjima, ali zamjenik ministra obrane Paul Wolfowitz izgledao je zbunjen i u nevjerici kada ga je indonezijski novinar zapitao jesu li Sjedinjene Države povezane s prošlomjesečnim krvavim terorističkim bombaškim napadom na otoku Baliju. "To je potpuno nevjerojatna fantazija. Ne mogu zamisliti da bi itko razuman zaista u to povjerovao" - odgovorio je visoki dužnosnik američkog Ministarstva obrane. Gospodin Wolfowitz je izjavio da su vjerojatni počinitelji napada na Baliju Al-Qaida i s njom povezane terorističke grupe. Iako gospodinu Wolfowitzu ideja o američkoj umješanosti zvuči više nego lakovjerno, optužbe da su Sjedinjene Države umješane u eksploziju na Baliju, kako izgleda, barem u Indoneziji, nisu potpuno neuobičajene. Dnevnik u članku iz Jakarte javlja da mnogi među obrazovanom elitom ne vjeruju da Al-Qaida ili neka slična muslimanska organizacija stoji iza tog napada. Umjesto toga, piše , Indonezijci za napad okrivljuju američku Središnju obavještajnu službu - CIA-u. U članku se nadalje kaže da neki Indonezijci vjeruju da su Sjedinjene Države upotrijebile eksploziju na Baliju da bi potakle Indoneziju da se pridruži mogućem ratu protiv Iraka. Gospodin Wolfowitz povezuje iznenađujuće indonezijske optužbe s mnogo širom tezom koja se često čuje na Srednjem Istoku, prema kojoj je američki rat protiv terorizma u stvari "rat protiv muslimana", iako svi dokazi, kaže zamjenik ministra obrane, to opovrgavaju: "On što me uznemiruje jest ideja da su Sjedinjene Države, navodno, na neki način, u ratu s muslimanima i islamom. Tokom devedesetih godina američka vojska je u pet različitih slučajeva došla u pomoć muslimanima.” Visokim dužnosnici američkog Ministarstva obrane kažu da teroristi slijede ekstremnu i iskrivljenu verziju islama ne samo da bi opravdali ubijanje Amerikanaca već i potčinjavanje ostalih muslimana. Kako ukazuje gospodin Wolfowitz, teroristi se također nadaju da će lažnim infomacijama uspjeti unijeti razdor između Zapada i islamskog svijeta. Analitičari ističu da pojavljivanje nevjerojatnih optužbi, poput ove vezane za Bali, ukazuje da jaz postoji i da ga je teško premostiti.